b'\n_START_ARTICLE_\nAdolphe Appia\n_START_PARAGRAPH_\nAdolphe Appia (1862\xe2\x80\x931928) oli sveitsil\xc3\xa4inen arkkitehti, teatteriteoreetikko ja lavastustaiteen uudistaja, varsinkin valaistuksen k\xc3\xa4yt\xc3\xb6n uranuurtaja. Uransa alkuaikana 1800-luvun lopulla Appia her\xc3\xa4tti huomiota n\xc3\xa4ytt\xc3\xa4m\xc3\xb6taidetta koskevilla kirjoituksillaan ja suunnitteli Wagnerin oopperoiden lavastusluonnoksia. H\xc3\xa4n suunnitteli kolmiulotteisen n\xc3\xa4ytt\xc3\xa4m\xc3\xb6tilan omaavia lavastuksia. H\xc3\xa4n suunnitteli harmonista, tyylitelty\xc3\xa4 ja usein symbolista ilmapiiri\xc3\xa4 luovaa valaistusta. Corgon Craigin tavoin h\xc3\xa4n kuului modernin skenografian tienn\xc3\xa4ytt\xc3\xa4jiin. H\xc3\xa4n ehdotti erityisesti n\xc3\xa4yt\xc3\xa4m\xc3\xb6kuvan rakenteen ja valaistuksen uudistamista: h\xc3\xa4nen mukaansa n\xc3\xa4ytt\xc3\xa4m\xc3\xb6kuvat pit\xc3\xa4isi rakentaa plastisesti ja valaistus toteuttaa kunnioittaen yleisohjausta.'